The Fifth Estate : Film o Wikileaks-u
U filmu je Julian Assange prikazan kao briljantan, egocentričan i beskrupulozan čovjek, koji informacije otkriva bez obzira na cijenu u ljudskim životima.
Igrani film Billa Condona, The Fifth Estate, o WikiLeaks-u i njegovom osnivaču Julian Assange-u, fokusiran je na informativni rat u digitalnom dobu i postavlja pitanje da li je sloboda da se objave povjerljive informacije po važnosti iznad nacionalne sigurnosti. Ova, po žanru filmska doku-drama, u kojoj ulogu Assange-a glumi Benedict Cumberbatch, nastavlja se na pravi dokumentarac Alexa Gibney-a, We Steal Secrets, radjen na istu temu. Oba filma, premda veoma različita, pokazuju da je i u ovo digitalno doba - posjedovanje informacije i dalje izvor moći. 2010. godine, više od 90,000 strogo povjerljivih dokumenata američke vojske publikovano je na jednoj opskurnoj web stranici australijskog komjuterskog hackera, Juliana Assange-a. Assange i njegov Wikileaks su glavni karakteri u filmu Billa Condona, The Fifth Estate. U ovom filmu, Assange je u centru radnje mnogo prije njegove objave ogromnog broja tajnih američkih vojnih zapisnika iz afganistanskog rata. U filmu je on prikazan kao briljantan, egocentričan i beskrupulozan čovjek, koji informacije otkriva bez obzira na cijenu u ljudskim životima. Njegove ideje dovode ga u sukob sa najbližim saradnikom, Danielom Bergom. Reditelj Bill Condon naglašava pitanje odgovornosti.On kaže: Premda Condon tvrdi da je njegov film izbalansiran, ipak je izazvao reakcije publike protiv Assange-a. Njegova simplifikacija karaktera likova navela je samog Assange-a da osudi film. A i mnogi filmski kritičari se slažu da filmu nedostaje dubina kakvu ima dokumentarac Alexa Gibney-a, We Steal Secrets, o Assange-u i redovu Bradley Manningu, koji mu je dostavio sporne dokumente. ., kaže Alex Gibney. Gibney prikazuje Manningovu muku i dileme oko informacija koje je proslijedio. On, takodje, predstavlja i reportera lista Guardian, Nicka Davies-a kao važnog učesnika u redigiranju osjetljivih informacija iz dokumenata. U izjavi za Glas Amerike, reporter Mark Davis, koji je sa Assangeom bio tokom njegove kolaboracije sa Guardianom, pokazuje drugačiju sliku. On kaže "svi u prostoriji su jedva čekali da se informacije objave, uprkos Assangeovim rezervama. I upravo je Assange bio taj koji je lično i sam, uklonio 10 hiljada imena prije objavljivanja dokumenata. Kakav god bio njegov moralni razlog, oba filma se slažu da je Assange revolucionizirao način na koji informacije danas dolaze do nas.